kardosdrur/scandi-wiki huggingface dataset:
Gilberto Silva

Gilberto Aparecido da Silva (født 7. oktober 1976 in Lagoa da Prata, Minas Gerais, Brasilien), kendt som Gilberto Silva, er en brasiliansk fodboldspiller, der spiller for Panathinaikos FC som defensiv midtbanespiller.

I størstedelen af hans professionelle karriere spillede han for den engelske klub Arsenal F.C., hvor han var defensiv midtbanespiller fra 2002. Han spiller desuden på Brasiliens landshold. Tidligere spillede han for den brasilianske klub Atlético Mineiro (2000-2002) og América-MG (1988-1993 og 1997-2000).

Fodboldspillere fra Brasilien
Deltagere ved verdensmesterskabet i fodbold 2002
Deltagere ved verdensmesterskabet i fodbold 2006
Deltagere ved verdensmesterskabet i fodbold 2010
Fodboldspillere fra Arsenal F.C.
Fodboldspillere fra Panathinaikos
Verdensmestre i fodbold
Hærens Sergentskole

Hærens Sergentskole, Varde, er en uddannelsesinstitution i Forsvaret, der uddanner sergenter, oversergenter og seniorsergenter til alle Hærens våbenarter.
I 1996 blev alle sergentuddannelserne samlet på Sønderborg Kaserne. Uddannelsen på Hærens Sergentskole er baseret på instruktør, lederuddannelse og føreruddannelse. Efter uddannelsen virker sergenterne som instruktører og førere ved regimenterne.

Skolen udbyder desuden pædagogisk grundkursus for Forsvarets kørelærere, ligesom skolen uddanner til træning af sergentelever i psykologisk støtte overfor stressreaktioner hos mandskabet. I 2009 havde skolen 325 årselever. Udover den grundlæggende sergentuddannelse tilbyder Hærens Sergentskole også en afkortet sergentuddannelse beregnet for stampersonel, der ønsker at gå befalingsmandsvejen. Derudover tilbyder skolen videreuddannelse til oversergent og seniorsergent ligesom den grundlæggende sergentuddannelse til sprogofficersuddannelse også ligger i Sønderborg. Endelig varetages  officersaspirantuddannelsen ligeledes af Hærens Sergentskole. Skolen har tidligere grunduddannet kontrakt - og reserveofficerselever.

Hærens Sergentskole lå tidligere på Sønderborg Kaserne under forskellige navne fra 1926, hvor den hed Fodfolkets Sergentskole, idet de øvrige våbenarter havde egen sergentuddannelse på egne skoler. Ved tjenestegrenscentrene gennemføres nu alene en tjenestegrensspecifik uddannelse, men normalt inden uddannelsen til sergent. 

I begyndelsen af tresserne genoptages uddannelsen af sergenter på Sønderborg Kaserne, 1966 får skolen navnet Infanteriets Befalingsmandsskole, 1970 skifter den navn til Sergentskolen i Sønderborg og 1997 fik den sit nuværende navn. I en perioder med særligt pres på kapacietet blev der også uddannet hold i Søgård-lejren.

Sergentskolen flytninger 
I november 1942 forlod den danske hær Sønderborg Kaserne og den 15. november 1942 rykkede tyske marinesoldater ind, og sergentskolen flyttede midlertidig til Næstved. 
I en periode i 1990'erne var det planlagt at flytte skolen til Odense og der blev her gennemført flere hold,, men beslutningen blev senere ændret.
Ved forsvarsforliget 2013-2017 medførte at Hærens Sergentskole i april 2014 havde sidste hold på Sønderborg Kaserne og startede første hold på Varde Kaserne samme måned.

Ekstern henvisning 
 Sergentskolems hjemmeside

Uddannelsesinstitutioner i Danmark
Danmarks militær
Bygninger, konstruktioner og anlæg i Sønderborg
Militære uddannelsesinstitutioner
Uddannelsesinstitutioner i Sønderjylland (i Danmark)
Uddannelse i Sønderborg
Grasellenbach

Grasellenbach er en kommune i Kreis Bergstraße, i den tyske delstat Hessen. Grasellenbach ligger i de mittelgebirgeområdet Odenwald og Naturpark Bergstraße-Odenwald i en højde mellem 420 og 580 moh. Floderne Weschnitz, der er en biflod til Rhinen og Ulfenbach der løber i Neckar har deres udspring i kommunen.
Peter Sabroe-prisen

Peter Sabroe-prisen er en pris, der uddeles af organisationen Børns Vilkår til personer, institutioner mv. der har gjort en særlig indsats for børn og unges vilkår. Prisen er opkaldt efter børneretsforkæmperen og politikeren, redaktør Peter Sabroe.

Modtagere 
Følgende personer har modtaget prisen:
2017 Mads Pramming
2016 ikke uddelt
2015 ikke uddelt
2014 ikke uddelt
2013 Emil Nørlund
 2012 Team Succes
 2011  Broen Horsens 
 2010 Bedsteforældre For Asyl
2009 Helle Rabøl Hansen
2008 Mads Brügger og Nikolaj Thomassen
2007 Tine Bryld
2006 Jes Dige
2005 Olav Tornøe
2004 Lene Lind, John Aasted Halse: Ærespris, Frode Muldkjær
2003 Børnecenteret SIV, Elisabeth Gjerluff Nielsen
2002 Olav R. Nielsen
2001 Per Schultz Jørgensen
2000 Dragsholm Kommune, Halfdan Rasmussen
1999 Vrede Forældre i Hvidovre v/ Michael Roer, Lars Høj: Er du mors lille dreng
1998 Theodores Fond – Børnebibliotek, Aalborg
1997 Birger Mosholt, Olav Hergel: sammen med Louise Fleischer, Louise Fleischer Sandager (f. 1967): sammen med Olav Hergel
1996 Ellen Margrethe Gylling, Mogens Vemmer
1995 Else Christensen, SFI, Alberte Winding
1994 Stop Volden, Erik Sigsgaard
1993 Det Fri Aktuelt, Grønlandske Børn i samarbejde med Red Barnet, Bjarne Reuter
1992 ikke uddelt
1991 SFI / Børn og Unge Forskergruppen, Jytte Abildstrøm
1990 Kulturgruppen i Helsingør /Børnekulturcentret, Erik Clausen
1989 Fritidscentret Pyramiden, Odense, Elith Nørreholm
1988 ikke uddelt
1987 Familierådgivningen i DR, Dea Trier Mørch
1986 Arbejdsgruppen til bekæmpelse af børnemishandling i Nordjyllands Amt
1985 Socialpædiatrisk ambulatorium Rigshospitalet
1984 ikke uddelt
1983 Christianias Børnehus
1982 ikke uddelt
1981 Børneavisen
1980 ikke uddelt
1979 Børneårskomiteen i Karlebo
1978 BRIS
1977 Nørrebros Beboeraktion

Referencer 

Hædersbevisninger fra Danmark
Børn
Marsaxlokk FC

Marsaxlokk Football Club er en maltesisk fodboldklub fra Marsaxlokk.

Titler

Nationalt 

Klubben har vundet følgende titler: 

 Malta Premier League: 2006/07

Eksterne henvisninger 
 Marsaxlokk websted 
 Marsaxlokk Talk 

Fodboldklubber fra Malta
Etableret i 1949
Børnedødelighed

Børnedødelighed er udtryk for det antal levendefødte børn af tusind i en fødselsårgang, der dør før deres fyldte 5. år.

Der skelnes mellem
 den perinatale dødelighed , der omfatter dødfødte og døde i løbet af første leveuge
neonatale dødelighed, der omfatter de børn, der dør i løbet af de første fire leveuger
 Spædbørnsdødelighed er dødsfald i løbet af barnets første leveår.

Den gennemsnitlige børnedødelighed i ulande er 106. Dvs. at 106 af 1000 børn dør. Danmarks børnedødelighed er 3.

Røde Kors anslår, at over 10 mio. børn over hele verden dør før de fylder fem år. Verdens højeste børnedødelighed er i Demokratiske Republik Congo har en børnedødelighed på 208.

Årsager 

Årsagerne til børnedødelighed er bl.a. underernæring, aids, dårlig hygiejne, urent drikkevand, infektioner i luftvejene og sygdomme som f.eks. malaria og mæslinger.

Mindre børnedødelighed er en af FN's 2015-målsætninger.

Børnedødelighed i Danmark 
Som følge af bedre hygiejne og mere korrekt ernæring begyndte børnedødeligheden i Danmark at falde fra midten af 1800-tallet. I begyndelsen af 1900-tallet faldt spædbørnsdødeligheden ligeledes markant. Det betød en stigning i middellevealderen for nyfødte fra begyndelsen af 1900-tallet.

Danmark har siden 1990 reduceret sin børnedødelighed betragteligt. Fra 9 til 4 i 2002 og 3 i 2003.

Se også

Eksterne henvisninger 
 Einar Cohn: "Nogle Betragtninger over Nedgangen i Fødselshyppighed og Børnedødelighed" (Nationaløkonomisk Tidsskrift, 3. række, Bind 17; 1909)
 Hans Cl. Nybølle: "Ægtebørns og Uægtebørns Dødelighed" (Nationaløkonomisk Tidsskrift, 3. rk., Bd. 31; 1923)
 For mange børn dør – Unicef.dk
 Statistik over børnedødelighed – Leksikon.org

Demografiske begreber
Midtjyske Medier

Midtjyske Medier var en dansk mediekoncern med hovedsæde i Aarhus. 

Koncernen blev dannet i 2007 ved en fusion af Århus Stiftstidende K/S og De Bergske Blade. Midtjyske Medier var en del af Berlingske Media, der ejedes af Mecom Group.

Fra 1. maj 2008 var Dorthe Carlsen ansvarshavende chefredaktør. Hun afløste administrerende direktør Per B. Jørgensen, som havde været konstitueret i stillingen, siden Midtjyske Mediers første chefredaktør Per Westergård fik nyt job som chefredaktør for Fyens Stiftstidende.

Fra 2016 er Midtjyske Medier en del af Jysk Fynske Medier.

Udgivelser

Dagblade 
 Århus Stiftstidende
 Randers Amtsavis
 Viborg Stifts Folkeblad
 Dagbladet Holstebro-Struer
 Dagbladet Ringkøbing-Skjern
 Lemvig Folkeblad

Ugeaviser 
 Grenaa Bladet
 Holstebro Onsdag
 Lokalavisen Lemvig
 Ugeavisen Møldrup-Aalestrup
 Ugeavisen Ringkøbing
 Ugeavisen Struer
 Ugebladet Skanderborg
 Ugeposten Skjern
 Vinderup Avis
 Viborg Nyt
 Århus Onsdag
 DjurslandsPosten
 Folkebladet Djursland
 Mariager Avis
 Randers Onsdag
 Avisen Thorsø-Fårvang-Ulstrup
 FavrskovAvisen
 Ugebladet for Hinnerup og Omegn
 Vesterhavsposten

Radio 
 Radio Viborg (i Viborg)
 Favorit FM (i Holstebro og Viborg)

Internet 
 http://dinby.dk
 Alt om Aarhus
 http://Stiftenblog.dk
 http://stiften.dk
 http://amtsavisen.dk
 http://viborg-folkeblad.dk
 http://dagbladet-holstebro-struer.dk
 http://dagbladet-ringkobing-skjern.dk
 http://lemvig-folkeblad.dk
 http://radioviborg.dk

Noter

Eksterne henvisninger 
 midtjyskemedier.dk – koncernens hjemmeside 

Etableret i 2007
Morian

En morian eller en mor er en ældre dansk betegnelse for en, oftest sort, afrikaner. Det er beslægtet med ordet maurer, der dog oftest betegner en afrikaner af arabisk eller berberisk oprindelse. Begge ord kommer via latin af græsk μαῦρος /maûros/, "sort".

Inden for heraldik bruges morian stadig om en neger som heraldisk figur.

Formen mor kendes i dag næsten kun i "Moren har gjort sin pligt, moren kan gå", som stammer fra tragedien Die Verschwörung des Fiesco zu Genua af Schiller, der muligt er inspireret af Shakespeares En skærsommernatsdrøm.

Den danske racer- og speedwaykører, pilot og meget andet, Jens Henning Fisker Hansen, var mest kendt under sit kælenavn Morian Hansen, et tilnavn han havde fået, fordi han ofte var "sort som en morian" efter speedwayløbene.

Referencer 

Ord og vendinger
Heraldik
Mogens Wöldike

Mogens Anker Wöldike (født 5. juli 1897 på Frederiksberg, død 20. oktober 1988 i København) var en dansk korleder, organist og dirigent, der gennem et halvt århundrede var en af dansk musiks markante personligheder.

Han grundlagde og ledede Palestrinakoret (1922-25), Københavns Drengekor (1924), Statsradiofoniens Madrigalkor (1937-55). Fra 1939 optrådte han som dirigent ved Torsdagskoncerter, især ved opførelsen af de store korværker af J.S. Bach og G.F. Händel. Fra 1936 var han leder af Københavns Kommunes Sangskole og dertil organist ved Christiansborg Slotskirke og siden fra 1959 domorganist ved Vor Frue (Københavns Domkirke). Han udgav sammen med Jens Peter Larsen Den danske Koralbog (København 1954 og 1973) og sammen med Bjørn Veierskov Alexandersson, Bo Holten og Søren Sørensen udgav han Folkehøjskolens Melodibog.

Han har indspillet talrige grammofonplader bl.a. kantater af Dietrich Buxtehude, messer af Joseph Haydn, G.F. Händels oratorium Saul og en lang række af Carl Nielsens værker.

Wöldike modtog i 1948 Ingenio et arti og i 1976 den prestigefyldte Léonie Sonnings Musikpris. Han blev desuden Ridder af Dannebrog 1936, Ridder af 1. grad 1956 og Kommandør 1974.

Referencer

Eksterne henvisninger 
 
 Kort biografi – Bach kantater

Dirigenter fra Danmark
Personer fra Frederiksberg
Modtagere af Ingenio et arti
Personer i Kraks Blå Bog (afdøde)
Personer i Dansk Biografisk Leksikon
Danskere i 1900-tallet
Kommandører af Dannebrog
Mogens
Modtagere af Léonie Sonnings musikpris
Paul Kagame

Paul Kagame (født 23. oktober 1957) tiltrådte som præsident i Rwanda i 2000. Han var leder af guerillaen Rwandas Patriotiske Front (RPF), hvis mål var at generobre Rwanda. I oktober 1990 invaderede de Rwanda fra Uganda med 2500 kamptrænede mænd. Med fransk bistand fik hutustyret i Rwanda dog slået oprørerne tilbage.  Men med hjælp fra Ugandas præsident Yoweri Museveni og med hjælp fra tutsier rundt omkring i verden lagde de pres på huturegeringen. På grund af befolkningspres (10 mio. i et land mindre end Jylland) og overfald imellem hutuer og tutusier prøvede den daværende præsident Habyarimanas, at få en aftale om magtdeling imellem hutuer og tutsierne. Men den yderliggående hutumilits Interahamwe ville det andeledes og de skød præsident Habyarimanas fly ned. Derefter startede slagteriet i Rwanda hvor ca. 800.000 tutsier blev myrdet. Efterfølgende fik Kagame overtaget og fik jaget Interahamwe ud af landet. 

I 1996 fik Ugandas præsident Museveni og Kagame hjælp af USA. Skjult for verdensoffentligheden indledte Musevni og Kagame i 1996 via en trojansk hest (Laurent Kabila som skulle ligne hærføreren), et angreb på nabolandet Congo, for at styrte præsident Mobuto. Kagame og Musveni fik hjælp fra mange grupper i landet og lande i nærheden, der var træt af Mobuto. Men det var især tropper fra Rwanda, der førte an i krigen. Ved at indsætte den senere præsident i Congo Kabila som marionetfigur, havde de vundet den første store krig om Congo. Kabila ville ikke være marionet og fik snøret sig ud af grebet og fik hjælp fra anden side til at fjerne Rwanda og Ugandas hære fra Congo. I august 1998 invaderede Rwanda, men nu kun med støtte fra Uganda, igen Congo, i det der blev kaldt den anden store Congokrig. Dennegang havde Kabila dog fået støtte fra Angola og Zimbawe, så fronten stabiliserer sig i midten af Congo. I 2000 blev Uganda og Rwanda uvenner, men Kagame med Rwanda kontrollerede nu al diamantproduktion i de besatte områder. 

Efterfølgende blev kampene imellem hutuerne og tutsier kaldt kampene imellem FDLR og CNDP. Deres brutalitet var ubeskrivelig med civile lidelser og gruppevoldtægter. Kagame mistede efterfølgende international tillid, da en FN rapport kom frem om hans støtte til CNDP. 

I 2003 blev Kagame valgt som præsident i Rwanda, medfølgende rygter om korruption.

I august 2010 blev han genvalgt som præsident for en ny syvårig periode.

Eksterne henvisninger 

Kilder: Peter Tygesen bog: Congo-formoder jeg. 2001 Lindhart og Ringhof.

David Van Reybrouck Congo- Historien om Afrikas hjerte.Tiderne Skifter 2010.

Rwandas præsidenter
Nuværende statsoverhoveder
Politikere fra Rwanda
Jeg så Jesus dø

Jeg så Jesus dø, også kendt som Det blodige kors, er en dansk spillefilm fra 1975, produceret og instrueret af Ib Fyrsting og Carl Nielsen, med manuskript af Ib Fyrsting. I rollen som Jesus ses Finn Tavbe.

Filmen skildrer Jesu liv, død og opstandelse, med særligt fokus på hans lære til disciplene om syndig sex, der (pænt sagt) illustreres uden blusel.

Eksterne henvisninger 
 

Danske film fra 1975
Pornofilm fra Danmark
Framlev

Framlev er en by i Framlev Sogn, Aarhus Kommune, Region Midtjylland, Danmark. Den har en kirke, Framlev Kirke. Det er adskilt fra Harlev af motorvejen Herningmotorvejen. Arne Jørgensen er fra Framlev.

Henvisning 

Byer i Aarhus Kommune
Sovedrikken

Sovedrikken er et syngespil i 2 akter af C.E.F. Weyse til en tekst af Adam Oehlenschläger. Det blev uropført på Det Kongelige Teater i København 21. april 1809.

Operaer på dansk
Vaudeviller og syngespil
Inga Nielsen

Inga Elisabeth Nielsen (født 2. juni 1946 i Holbæk, død 10. februar 2008 i Gentofte) var en dansk operasangerinde (sopran), som havde en stor international karriere. Hun var uddannet i Wien og Stuttgart og debuterede i Gelsenkirchen i 1971. Hun medvirkede i 1977 ved Herbert von Karajans påskefestspil i Salzburg og optrådte i august 1993 sammen med Plácido Domingo ved den store friluftskoncert i Parken i København.

Gift med operasangeren Robert Hale. Ridder af Dannebrog.

Begravet på Hørsholm Kirkegård.

Æresbevisninger 
 1980 – Musikanmeldernes Ærespris
 1984 – Aksel Schiøtz-prisen
 1984 – Tagea Brandts Rejselegat
 1986 – Ingrid Jespersens Legat
 1987 – Elisabeth Dons' Mindelegat
 1992 – Ridder af Dannebrogordenen
 1992 – Operaens Venners Pris
 1994 – SAS Royal Hotels Kulturpris
 1995 – Läkerols Kulturpris
 1998 – Kongelig kammersanger

Kilder

Eksterne henvisninger 
 

Operasangere fra Danmark
Riddere af Dannebrog
Modtagere af Tagea Brandts Rejselegat
Personer fra Holbæk
Kongelige kammersangere
Personer i Kraks Blå Bog (afdøde)
Danskere i 1900-tallet
Personer i Dansk Kvindebiografisk Leksikon
Studenter fra Aurehøj Gymnasium
Sopraner
Eddie Skoller

Edward "Eddie" Ralf Skoller (født 4. juni 1944 i St. Louis, Missouri, USA, død 27. august 2023 på Rigshospitalet i København) var en dansk-amerikansk entertainer.

Eddie Skoller havde en svenskfødt mor og en russiskfødt jødisk far. Fra 1950 boede han i Danmark, blev student fra Stenhus Kostskole 1963 og derefter uddannet økonom fra Handelshøjskolen i København 1966. Han fik job på Danfoss på Als, og var senere tre år i Bladkompagniet, men hans drøm var at blive entertainer. 1968 underskrev han sin første kontrakt og deltog i et show på DR, og debuterede i Tivolis Vise Vers-Hus med eget show i 1969.

Eddie Skoller er kendt for sange som "I Middelhavet sardinen svømmer", "What Did You Learn In School Today" og "En Enkel Sang Om Frihed". Han havde en række meget populære soloshows i 1980'erne og meget tidligt i 90'erne, og spillede tillige rollen som pianisten Leo Mathisen i filmen Take it Easy (1986).

Diskografi 
 1969 Sardinen Svømmer og Andre Sange
 1971 Facetter
 1974 Musik blev mit liv
 1977 En aften med Eddie Skoller
 1979 Hugo og De Andre
 1980 What did You Learn in School Today
 1981 Eddie Skoller og hans 6-strengs Ènmands Band
 1984 Eddie Skoller og Byens Bedste Backing Band
 1986 Take it Easy (soundtrack fra filmen)
 1990 Hugo's Home History
 1991 Skoller på CD
 1994 Eddie's Bedste
 1995 Skoller i Tivoli
 2006 Eddie Skoller Best Of

Filmografi 
 1971 Hovedjægerne
 1986 Take it Easy
 2003 Kvinnen i mitt liv
 2006 Klovn
 2009 Manden med de gyldne ører

Privatliv 
Eddie Skoller var i perioden fra 1966 til 1975 gift med Pia Persson. De fik to døtre sammen. 

Fra 1983 til 1990 var han gift med skuespilleren Lisbet Lundquist, med hvem han fik en datter.

I 1993 giftede Skoller sig med den 25 år yngre norske sangerinde Sissel Kyrkjebø og fik endnu to døtre. Parret gik fra hinanden i 2004.

Fra 2007 og til sin død dannede han par med forfatter og art director Dorrit Christina Elmquist. Parret blev gift i 2016.

Referencer

Eksterne henvisninger 
 

Komikere fra Danmark
Personer fra Missouri
Personer i Kraks Blå Bog (afdøde)
Lars Villadsen

Lars Villadsen (født 28. juni 1977) er en dansk fodboldspiller, der tidligere spillede i Haderslev Fodbold Klub og derefter SønderjyskE. Lars spillede i Superligaen, da HFK Sønderjylland spillede der i 1 sæson. Nu spiller han i Kolding FC.

Fodboldspillere fra Danmark
Sinaia

Sinaia er en by i distriktet Prahova i   den historiske region Muntenien i Rumænien med  indbyggere.
Byen blev opkaldt efter Sinaia-klosteret, der blev grundlagt af Mihai Cantacuzeno i 1695 og blev opkaldt efter Sinaibjergets kloster i det hellige land.

Kong Carol 1. af Rumænien byggede også sin sommerresidens, Peleșslottet, i Sinaia i slutningen af det nittende århundrede.

Sinaia ligger omkring 65 km nordvest for Ploiești og 48 km syd for Brașov, i et bjergrigt område ved  Prahova-floddalen, lige øst for Bucegi-bjergene. Byens højde varierer mellem 767 og 860 moh.

Blandt de turistmæssige seværdigheder er de vigtigste Peleșslottet, Pelișor Slot, Sinaia Casino, Sinaia Station og Franz Joseph og Saint Anne Klipperne. Sinaia var også sommerresidens for den rumænske komponist George Enescu, som boede i villaen Luminiș der nu er et museum for ham.
 
Byen er et populært rejsemål for vandreture og vintersport i de Transsylvanske Alper.

Kilder og henvisninger

Byer i distriktet Prahova

Byer i Rumænien
Vintersportssteder i Rumænien
Skiløb

Skiløb er transport på lange smalle flade plader kaldet ski. Der findes forskellige skisportsdiscipliner, der gør brug af skiløb.
Nervøsitet

Nervøsitet er en angstrelateret fysisk reaktion, som følge af psykologiske vaner og/eller tanker. Det opstår typisk i en situation hvor et individs evner skal vurderes, herunder eksamener.

Se også 
 Socialfobi
 Panikangst
 Præstationsangst

Psykologi
Ralph Oppenhejm

Ralph Gerson Oppenhejm (10. december 1924 i København – 3. februar 2008) var en dansk forfatter, der i sit forfatterskab var stærkt påvirket af sin internering i Theresienstadt 1943-45.

Han var søn af overretssagfører Morits Oppenhejm (1886-1961) og hustru Mélanie f. Matthiason (1897-1982), som stammede fra Hamborg, og voksede op i en jødisk familie i København, hvor faderen bl.a. var medlem af repræsentantskabet for Mosaisk Trossamfund. Oppenhejm blev student fra Efterslægtselskabets Skole 1942 og begyndte at studere jura ved Københavns Universitet. I 1943 blev han taget ved jødeaktionen og sendt i koncentrationslejren Theresienstadt, hvor han sad indtil 1945.

Han debuterede kort efter krigen med romanen Det skulle så være. Marianne Petits dagbog fra Theresienstadt. Efter dette skrev han en række revytekster til blandt andet Liva Weel samt rejseberetninger fra blandt andet Spanien, Indien og Japan. I 1993 gav han sin beretning om opholdet i koncentrationslejren til den unge forfatter Morten Brask, der på baggrund heraf skrev romanen Havet i Theresienstadt. Oppenhejm har udtalt sin begejstring for Brasks roman, når det tages i betragtning, at denne ikke selv havde oplevet lejren.

Oppenhejm var i mange år også tv-anmelder for Politiken.

Bibliografi 
 Det skulle så være. Marianne Petits dagbog fra Theresienstadt (roman, 1945)
 Spanien i spejlet (rejseberetning, 1953)
 Litteratur i det blå (1953)
 En barbar i Indien (rejseberetning, 1955)
 Ung mand på afveje (rejseberetning, 1959)
 En barbar i Japan (rejseberetning, 1964)
 Japan (rejseberetning, 1971)
 En barbar i Japan (ny udgave, 1989)
 Omkostningsdækningsordningen (2000)

Priser 
Ralph Oppenhejm har blandt andet modtaget:
 Astrid Goldschmidts Legat, 1954
 Emma Bærentzens Legat, 1956

Noter 

Jøder fra Danmark
Kritikere fra Danmark
Romanforfattere fra Danmark
Rejsebogsforfattere fra Danmark i 1900-tallet
Personer i Kraks Blå Bog (afdøde)
Ofre for nazismen fra Danmark
Danskere i 1900-tallet
Personer fra København
Journalister ved Politiken
Dansksprogede forfattere fra Danmark
Yves Chaland

Yves Chaland (født 3. april 1957, død 18. juli 1990) var en fransk tegneserietegner.

Tegneserietegnere fra Frankrig
Kunstnere fra Frankrig
Jason Bonham

Jason Bonham (født 16. juli 1966) er en engelsk trommeslager og søn af John Bonham, den afdøde trommeslager i bandet Led Zeppelin. 

Jason Bonham har ved flere lejlighder spillet sammen med de tre nulevende medlemmer af Led Zeppelin, herunder ved hyldestkoncerten på O2 Arena i London den 10. december 2007.

Bonham har spillet med en lang række musikere og orkestre. 

Han optrådte med Slash og Paul Rodgers på Woodstock II-festivalen i 1994 og medvirkede på Paul Rodgers Grammy-nominerede projekt Muddy Water Blues: A Tribute to Muddy Waters project. 

Bonham har spillet med Ted Nugent, Evan Seinfeld (Biohazard), Sebastian Bach (Skid Row), og Scott Ian (Anthrax) på VH1-showet Supergroup, i maj 2006 og spillede med Foreigner fra 2004 til 2007 og delvist i 2007 til 2008.

Bonham blev en del af bandet Black Country Communion med Joe Bonamassa i 2009 og var medlem indtil bandets opløsning i marts 2013.

I 2010 dannede Bonham "Jason Bonham's Led Zeppelin Experience", et liveband, der spillede Zeppelin-sange. Bandet var på verdens turne i 2011. Efterfølgende gik han sammen med Glenn Hughes og dannede California Breed med guitaristen Andrew Watt.

Eksterne henvisninger 

JasonBonham.net (Officielt website)
jblze.com (Jason Bonham's Led Zeppelin Experience)
 

Trommeslagere fra Storbritannien